CELEX: 62019TN0636
Language: hu
Date: 2019-09-24 00:00:00
Title: T-636/19. sz. ügy: 2019. szeptember 24-én benyújtott kereset – Chemours Netherlands kontra ECHA

25.11.2019   
            
            
               HU
            
            
               Az Európai Unió Hivatalos Lapja
            
            
               C 399/80
            
         
      2019. szeptember 24-én benyújtott kereset – Chemours Netherlands kontra ECHA
      (T-636/19. sz. ügy)
      (2019/C 399/98)
      Az eljárás nyelve: angol
      
         Felek
      
      
         Felperes: Chemours Netherlands BV (Dordrecht, Hollandia) (képviselők: R. Cana, E. Mullier és F. Mattioli ügyvédek)
      
         Alperes: Európai Vegyianyag-ügynökség (ECHA)
      
         Kérelmek
      
      A felperes azt kéri, hogy a Törvényszék:
      
                  —
               
               
                  állapítsa meg, hogy a kereset elfogadható és megalapozott;
               
            
                  —
               
               
                  semmisítse meg a vitatott határozatot abban a részében, amelyben az a 2.3.3.3-tetrafluor-2-(heptafluor-propoxi) propionsavat, annak sóit és savhalogenidjeit (bármely egyedi izomerüket és azok kombinációit is ideértve) felveszi a különös aggodalomra okot adó anyagok jelöltlistájára az emberi egészség vonatkozásában azonos mértékű aggodalomra okot adó anyagként, és/vagy a 2.3.3.3-tetrafluor-2-(heptafluor-propoxi) propionsavat, annak sóit és savhalogenidjeit (bármely egyedi izomerüket és azok kombinációit is ideértve) felveszi a jelöltlistájára a környezet vonatkozásában azonos mértékű aggodalomra okot adó anyagként;
               
            
                  —
               
               
                  az alperest kötelezze a jelen eljárás költségeinek viselésére;
               
            
                  —
               
               
                  hozza meg a jogilag szükséges egyéb intézkedéseket.
               
            
         Jogalapok és fontosabb érvek
      
      Keresetének alátámasztása érdekében a felperes két jogalapra hivatkozik.
      
                  1.
               
               
                  Az első jogalap keretében a felperes arra hivatkozik, hogy az ügynökség megsértette az 1907/2006/EU európai parlamenti és tanácsi rendelet (1) 57. cikkének f) pontját, és túllépte az említett rendelkezésben előírt hatáskörét, valamint nyilvánvaló értékelési hibát követett el.
               
            
                  2.
               
               
                  A második jogalap keretében a felperes arra hivatkozik, hogy a megtámadott határozat sérti az arányosság elvét, mivel az nem szükséges, és nem is megfelelő.
               
            
         (1)  A vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18-i 1907/2006/EK európai parlamenti és tanácsi rendelet (HL 2006. L 396., 1. o.; helyesbítések: HL 2007. L 136., 3. o.; HL 2010. L 118., 89. o.; HL 2015. L 212., 39. o.)